18. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 18820 της 28 Δεκ. 1981/19 Ιαν.  1982 (ΦΕΚ Β΄ 16) Καθορισμός κατανομής των συχνοτήτων της ζώνης 399.9-470 MHZ. Έχοντας υπόψη: 1.Τον Νόμ. 493/1976 «περί κυρώσεως της Διεθνούς Συμβάσεως Τηλεπικοινωνιών (MALAGATORREMOLINOS 1973) και των προσηρτημένων σ’ αυτήν παραρτημάτων και πρωτοκόλλων. 2.Την κοινή απόφαση 37997/5555/81 του Πρωθυπουργού και του Υπουργού Συγκοινωνιών «περί μεταβιβάσεως αρμοδιοτήτων του Υπουργού Συγκοινωνιών εις τον Υφυπουργόν του αυτού Υπουργείου» 3.Το άρθρ. 21 του Π.Δ. 985/1977 «περί Οργανισμού του Υπουργείου Συγκοινωνιών». 4.Σχετική εισήγηση Ομάδας Εργασίας των Υπηρεσιών που χρησιμοποιούν το φάσμα συχνοτήτων, αποφασίζουμε: 1.Καθορίζουμε την κατανομή των συχνοτήτων της ζώνης 399.9-470 ΜΗΖ στις διάφορες υπηρεσίες Ραδιοεπικοινωνιών (που καθορίζονται στο άρθρ. 1 του Διεθνούς Κανονισμού Ραδιοεπικοινωνιών) όπως αναφέρεται στο Παράρτημα Ι. 2.Χρήστες οι οποίοι κατά την ημερομηνία ενάρξεως εφαρμογής της παρούσης αποφάσεως έχουν ήδη εγκαταστήσει και λειτουργούν ραδιοδίκτυα σε συχνότητες που δεν είναι σύμφωνες με την κατανομή του Παραρτήματος Ι θα πρέπει να συμμορφωθούν με την κατανομή αυτή το αργότερο μέχρι 1.1.1992. 3.Χρήστες οι οποίοι, κατά το διάστημα που μεσολαβεί από την ημερομηνία ενάρξεως ισχύος της παρούσης αποφάσεως μέχρι την 1.1.1992 προτίθενται να επεκτείνουν υπάρχοντα ραδιοδίκτυα για τα οποία γίνεται λόγος στην παρ. 2, θα πρέπει να καταβάλλουν προσπάθεια συμμορφώσεώς των με την κατανομή του Παραρτήματος Ι. Σε περίπτωση που για τεχνικούς λόγους είναι αδύνατη η συμμόρφωση θα πρέπει να τηρηθεί η προθεσμία της παρ. 2 για το σύνολο του ραδιοδικτύου. 4.Η ισχύς της παρούσης αρχίζει από την ημερομηνία δημοσιεύσεώς της στην Εφημερίδα της Κυβερνήσεως. (Ακολουθούν Παραρτήματα). 